CELEX: 62012CN0244
Language: el
Date: 2012-05-21 00:00:00
Title: Υπόθεση C-244/12: Αίτηση για την έκδοση προδικαστικής αποφάσεως, την οποία υπέβαλε το Verwaltungsgerichtshof (Αυστρία) στις 21 Μαΐου 2012 — Salzburger Flughafen GmbH κατά Umweltsenat

4.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/7
            
         Αίτηση για την έκδοση προδικαστικής αποφάσεως, την οποία υπέβαλε το Verwaltungsgerichtshof (Αυστρία) στις 21 Μαΐου 2012 — Salzburger Flughafen GmbH κατά Umweltsenat
   (Υπόθεση C-244/12)
   2012/C 235/13
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgerichtshof
   
      Διάδικοι στην υπόθεση της κύριας δίκης
   
   
      Προσφεύγουσα: Salzburger Flughafen GmbH
   
      Καθού: Umweltsenat
   
      Μετέχοντες: Landesumweltanwalt von Salzburg,
   
      Weitere Partei: Bundesministerin für Verkehr, Innovation und Technologie
   
      Προδικαστικά ερωτήματα
   
   
               1)
            
            
               Είναι συμβατή με την οδηγία 85/337/ΕΟΚ του Συμβουλίου, της 27ης Ιουνίου 1985 (1), για την εκτίμηση ορισμένων σχεδίων δημοσίων και ιδιωτικών έργων στο περιβάλλον, όπως τροποποιήθηκε από την οδηγία 97/11/ΕΚ του Συμβουλίου της 3ης Μαρτίου 1997 (2) (στο εξής: οδηγία 85/337) εθνική ρύθμιση, η οποία εξαρτά την πραγματοποίηση μίας εκτιμήσεως περιβαλλοντικών επιπτώσεων για έργα υποδομής (που δεν αφορούν το διάδρομο προσγειώσεως) σε ένα αεροδρόμιο, δηλαδή την κατασκευή ενός τερματικού σταθμού και την επέκταση του χώρου του αεροδρομίου για την κατασκευή πρόσθετων εγκαταστάσεων (ιδιαίτερα υπόστεγα, κτίρια εξοπλισμού και χώρων σταθμεύσεως) αποκλειστικά από το γεγονός, ότι μέσω αυτών των έργων υπολογίζεται ότι θα αυξηθεί ο αριθμός των πτήσεων τουλάχιστον κατά 20 000 κατ’ έτος;
               Σε περίπτωση καταφατικής απαντήσεως στο ερώτημα 1:
            
         
               2)
            
            
               Απαιτεί και επιτρέπει η οδηγία 85/337 –ελλείψει εθνικών διατάξεων– μέσω της απευθείας εφαρμογής της (λαμβάνοντας υπόψη τους επιδιωκόμενους σκοπούς και τα κριτήρια του παραρτήματος ΙΙΙ) την εκτίμηση περιβαλλοντικών επιπτώσεων ενός σχεδίου περιγραφόμενου στην ερώτηση 1 που εμπίπτει στο παράρτημα ΙΙ;
            
         
      (1)  Οδηγία 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (EE L 175, σ. 40).
   
      (2)  Οδηγία 97/11/ΕΚ του Συμβουλίου της 3ης Μαρτίου 1997 περί τροποποιήσεως της οδηγίας 85/337/ΕΟΚ για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον (ΕΕ L 73, σ. 5).